קלרה המבורגר

קלרה המבורגר (בהונגרית: Hamburger Klára; נולדה בבודפשט, 29 בספטמבר 1934) היא היסטוריונית מוזיקה יהודייה-הונגרייה, חוקרת בעלת שם של המלחין פרנץ ליסט, דוקטור של האקדמיה ההונגרית למדעים. היא סגנית יושב ראש הוועדה למוזיקולוגיה של האקדמיה ההונגרית למדעים.

קורות חייה 
קלרה המבורגר נולדה במשפחה בורגנית יהודית, אביה היה רופא כירורג, מנתח, והוריה ייעדו אותה לקריירה רפואית, אך היא החלה את הכשרתה כמוזיקאית באמצעות לימודי הפסנתר שלה בגיל שמונה. בתקופת השואה, ובמיוחד בתקופת שלטונה של מפלגת צלב החץ הסתתרה עם משפחתה בבודפשט וניצלו.

קלרה סיימה את לימודיה ב"בלה בארטוק תיכון מקצועי להכשרת מוזיקה וכלי נגינה" (Bartók Béla Zeneművészeti és Hangszerészképző Gyakorló Szakgimnázium), בהתמחות בפסנתר. מאחר שלא התקבלה תחילה לאקדמיה למוזיקה ע"ש פרנץ ליסט, למדה במשך שנה במחלקה ההונגרית-צרפתית בפקולטה למדעי הרוח של אוניברסיטת אטווש לוראנד (ELTE). בשנת 1954, התקבלה למחלקה למוזיקולוגיה של האקדמיה למוזיקה ע"ש ליסט פרנץ. בנצה סאבולצ'י,זולטאן גארדוני ומוזיקאים מפורסמים אחרים היו מוריה. ב-1957 נישאה לאיבאן קרטס, לימים מבקר אופרה ועורך ברדיו. היא קיבלה את תעודת הגמר והתואר שלה ב-1959.

לאחר שסיימה את לימודיה, עבדה כמתמחה בספריית האקדמיה ההונגרית למדעים, ולאחר מכן כספרנית באולפן המוזיקה של הספרייה הלאומית על שם סצ'ני. מ-1966 ועד לפרישתו ב-1989, היא הייתה העורכת האחראית (ראשית) של מערכת הספרות והאמנות של הוצאת גונדולה. ב-1981 קיבל את התואר המדעי של דוקטורנטית למוזיקולוגיה, וב-1982 קיבלה את הדוקטורט (PHD) במדעי הרוח. בשנת 2003 קיבלה דוקטורט אקדמי (הזכות להנחות דוקטורנטים בעבודת הדוקטורט שלהם - הביטציה). כחלק מעבודת ההוראה שלה, ערכה בשנים 1999 וב-2002 סמינרים בשם "המוזיקה של פרנץ ליסט" לסטודנטים במגמת מוזיקולוגיה באוניברסיטה למוזיקה, וכן הייתה חברה בחבר השופטים בבחינות לתוארים .D.L.A ו-PhD. (תואר דוקטור לאמנויות ליברליות -.D.L.A - הוא דוקטורט אמנותי מקצועי בתחום האמנויות הליברליות, לרבות אדריכלות, מחול, מוזיקה, תיאטרון ואמנות פלסטית. כמו דוקטורטים אחרים, הוא תואר אקדמי ברמה הגבוהה ביותר).

תחום המחקר העיקרי שלה הוא חייו והמוזיקה של פרנץ ליסט. היא פרסמה מחקרים וספרים רבים בהונגרית ובשפות זרות רבות אחרות בנושא זה. המבורגר נתנה הרצאות במספר מדינות באירופה (אוסטריה, בלגיה, צרפת, הולנד, גרמניה, איטליה, שוודיה, אוקראינה) ובאמריקה הצפונית (ארצות הברית, קנדה).

קלרה המבורגר היא סגנית יושב ראש הוועדה למוזיקולוגיה של האקדמיה ההונגרית למדעים ובין השנים 1991 לבין 2005 הייתה המזכירה הכללית של אגודת פרנץ ליסט ההונגרית.

ספריה (מבחר) 

 פרנץ ליסט (מונוגרפיה קטנה). הוצאת Gondolat Könyvkiadó, בודפשט, 1966. מהדורה שנייה מורחבת ומשופרת 1980. בגרמנית : Corvina Könyvkiadó, בודפשט, 1973, מהדורה מורחבת ומתוקנת 1986. באנגלית : Corvina, Budapest, 1986
 רז'ה קוקאי - המלחינים ההונגרים של היום בהוצאת Zeneműkiadó, בודפשט, 1968
 בעריכה: פרנץ ליסט. תרומות של סופרים הונגרים. (Franz Liszt. Beiträge von ungarischen Autoren). קורווינה, בודפשט, 1973. 
 בתרגום ועם הערותיה: קוזימה וגנר: יומן, 1869–1883. מבחר ; הקדמה: ג'רג' קרו - György Kroó; מחשבה, בודפשט, 1983. 
 מדריך ליסט. הוצאת Zeneműkiadó, בודפשט, 1986. 
 פרנץ ליסט. מכתבים לקוזימה ודניאלה. Mardaga, Sprimont (בלגיה), 1996. 
 פרנץ ליסט. Briefwechsel mit seiner Mutter. אייזנשטדט, 2000. 
 עריכה: Liszt 2000. Ferenc Liszt Society, Budapest, 2000. 
 תרגם: אנדראש שיף : על מוזיקה, מלחינים, על עצמו ; וינס, בודפשט, 2003 + תקליטור. 
 המוזיקה של פרנץ ליסט. בלשי, בודפשט, 2010. 
 פרנץ ליסט. Leben und Werk. Böhlau, Köln/Weimar/Wien 2011. 
 Unveröffentlichte Liszt-Briefe aus Weimar und Dresden. Studia Musicologica, 56 (1). עמ. 39–70. 2015 
 בתרגום: קנת' המילטון: לאחר תור הזהב - מופע פסנתר רומנטי וביצוע מודרני. Rózsavölgyi, בודפשט, 2018. 
 "לא רק מוזיקאי" - מחקרים על פרנץ ליסט. Rózsavölgyi, בודפשט, 2019.

פרסים והוקרה 

 1977 - עיטור "למען תרבות סוציאליסטית"
 2007 - פרס על שם בנצה סאבולצ'י

לקריאה נוספת 

 לקסיקון מוזיקלי ברוקהאוז-רימן. עורך אנטל בורונקאי כרך 2 בודפשט, 1984. הוצאת מוזיקה 
 מי זה מי בחיי המוזיקה ההונגרית? עורך אנדראש סקיי . מהדורה 2. בודפשט, 1988. מו"ל מוזיקלי. 
 מי זה מי 2000 . עורך ראשי. פטר הרמן . בודפשט, 1999. Greger-Biograph ISSN 1215-7066
 ברוחו של ליסט. שיחה עם קלרה המבורגר = מוזיקה XLVII.vf. גיליון 9 (ספטמבר 2004)
 האקדמיה ההונגרית למדעים (MTA) – קלרה המבורגר

קישורים חיצוניים

יהודיות הונגריות
היסטוריוני מוזיקה יהודים הונגרים
בוגרות האקדמיה למוזיקה ע"ש פרנץ ליסט
בוגרי האקדמיה למוזיקה ע"ש פרנץ ליסט
פסנתרנים יהודים הונגרים
ניצולות השואה
בודפשט: אישים
יהדות בודפשט
ילידות 1934